《河阳县作诗二首 其二》
魏晋·潘岳

日夕阴云起，登城望洪河。川气冒山岭，惊湍激岩阿。

归雁映兰冒，游鱼动圆波。鸣蝉厉寒音，时菊耀秋华。

引领望京室，南路在伐柯。大厦缅无觌，崇芒郁嵯峨。

总总都邑人，扰扰俗化讹。依水类浮萍，寄松似悬萝。

朱博纠舒慢，楚风被琅邪。曲蓬何以直，托身依业麻。

黔黎竟何常，政成在民和。位同单父邑，愧无子贱歌。

岂敢陋微官，但恐忝所荷。

作者简介：潘岳（公元247年～公元300年）即潘安，西晋著名文学家。字安仁，汉族，河南荥阳中牟（今河南郑州中牟大潘庄）人，出生于河南巩县（今河南郑州巩义）。潘安之名始于杜甫《花底》诗“恐是潘安县，堪留卫玠车。”后世遂以潘安称焉。